stanford-oval/wikipedia huggingface dataset:
Caraga
Aiheesta muualla

Kuvia tai muita tiedostoja aiheesta Caraga Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Gustaf Edvard Mattson

Gustaf Edvard Mattsson (5. syyskuuta 1842 Turku – 9. elokuuta 1916 Helsinki) oli suomalainen merikapteeni, merikoulun johtaja ja valtiopäivämies.
Mattssonin vanhemmat olivat kauppalaivuri Gustaf Mattsson ja Maria Erikintytär. Mattssonin puoliso vuodesta 1872 oli Amelie Brunström (k. 1874). Kemisti, sanomalehtimies ja kirjailija Guss Mattsson (1873-1914) oli heidän poikansa. Gustaf Edvard Mattsson lähti 1856 merille ja suoritti 1861 Turussa perämiehen ja 1864 merikapteenin tutkinnon. Laivanpäällikkönä hän toimi vuoteen 1881 saakka, jolloin hänestä tuli Turun merikoulun opettaja. Koulun vt. johtajaksi hänet nimitettiin 1890 ja vakinaiseksi johtajaksi 1899. Mattsson toimi vuodesta 1881 matkustajalaivojen katsastajana ja vuodesta 1883 Turun satamajohtokunnan jäsenenä ja myöhemmin puheenjohtajana. Hän kuului merivakuutusyhtiö Tritonin perustajiin. Vuonna 1895 hän sai laamanni August Ferdinand Juseliuksen  kanssa tehtäväksi laatia ehdotuksen merivahinkojen arvioimiseksi Suomessa.  Hän kirjoitti ahkerasti merenkulkuasioista ruotsinkielisiin lehtiin ja julkaisi 1897-1899 teoksen Matrikel för navigationsskolorna i Finland.
Mattsson edusti porvarissäädyssä Turkua valtiopäivillä 1900.
Aiheesta muualla

Aboa Mare: historia (Arkistoitu – Internet Archive) Viitattu 21.4.2014.
Caramelito Promotions

Caramelito Promotions on suomalainen ammattinyrkkeilytalli, jonka päätoimipaikka on Vaasa. Talliin kuului heinäkuussa 2011 kuusi nyrkkeilijää: Janne Katajisto, Anton Sjomkin, Janne Forsman, Roope Puumalainen, Teemu Tuominen ja Jarkko Jussila.
Tallin managerina ja toisena promoottorina toimii Petro Koskimies, joka on valmentanut aikaisemmin muun muassa Juho Haapojan raskaansarjan Suomen mestariksi. Nykyisin Koskimies valmentaa Jarkko Jussilaa ja Teemu Tuomista. Tallin matchmakerina ja toisena promoottorina toimii Markus Lammi.
Talli oli järjestänyt heinäkuuhun 2011 mennessä kaikkiaan 10 ottelutapahtumaa:
21.2.2009 Amarillo Boxing Night - Mestari iskee (Vaasa)
8.8.2009 Ammattinyrkkeily saapuu Ulvilaan (Ulvila)
14.11.2009 Näytön Paikka (Vaasa)
6.2.2010 Amarillo Boxing Night 2 - Taistelu mestaruudesta (Vaasa)
11.4.2010 Prot-Top Boxing Show (Vaasa)
7.8.2010 Royal Fight Night (Vaasa)
20.11.2010 Isänmaan puolesta (Kankaanpää)
29.1.2011 Royal Fight Night 2 - Vaasan veri ei vapise (Vaasa)
8.4.2011 Royal Fight Night 3 (Vaasa)
28.5.2011 Kantri Fight Night - Vastakkainasettelu alkaa (Kankaanpää)
Ammattinyrkkeilytapahtumien järjestämisen lisäksi talli toimii aktiivisesti yhteistyössä paikallisten amatöörinyrkkeilyseurojen kanssa.
Aiheesta muualla

http://caramelitopromotions.com/
Gözlerinin Hapsindeyim

|  Gözlerinin Hapsindeyim> Kappaleen tiedot |
| --- | --- |
Esittäjä(t):  Kayahan
Säveltäjä(t):  Kayahan Açar
Sanoittaja(t):  Kayahan Açar
Euroviisutiedot
Vuosi:  1990
Maa:  Turkki
Kieli:  turkki
Sijoitus:  17.
Pisteet:  21
Sanat:  sanoitus
Muuta:  Kapellimestarina Ümit Eroglu
Gözlerinin Hapsindeyim on Kayahanin esittämä kappale, joka edusti Turkkia vuoden 1990 Eurovision laulukilpailussa Jugoslavian Zagrebissa. Kappale sai 21 pistettä ja sijoittui Euroviisuissa 22 maan joukosta sijalle 17.
Göygölin kansallispuisto

Göygölin kansallispuiston logo.
Göygölin kansallispuisto (azer. Göygöl Milli Parkı) on kansallispuisto Itä-Azerbaidžanissa Vähän-Kaukasuksen vuoristossa. Se perustettiin vuonna 2008 Azerbaidžanin vanhimman, vuonna 1925 perustetun luonnonsuojelualueen pohjalle. Kansallispuiston pinta-ala on 12 755 hehtaaria, ja se sijaitsee hallinnollisesti Göygölin, Daşkəsənin ja Goranboyn piirikuntien alueella. Neuvostoliiton aikana alueen kansallispuiston asema poistettiin, mutta se palautettiin myöhemmin.
Kansallispuisto sijaitsee Murovdağ-vuorijonossa Kəpəz-vuoren pohjoisrinteellä 1000–3060 metrin korkeudessa merenpinnan yläpuolella. Kasvillisuus sisältää sekä vuoristometsiä että alppiniittyjä. Puisto on saanut nimensä Göygöl-järvestä, jonka lisäksi puistossa on useita muita pienempiä järviä. Ilmasto on kylmä ja kuiva: vuoden keskilämpötila 4–10 °C ja vuotuinen sademäärä 600–800 millimetriä.
Kansallispuiston eläimistö ja linnusto ovat monipuolisia. Tärkeitä eläinlajeja ovat saksanhirvi, metsäkauris, mäyrä, ruskeakarhu ja näätä. Lintujen joukosta löytyvät muun muassa peltopyy, partakorppikotka ja kaspianlumikana sekä punapyylaji Alectoris kakelik, joista kaksi viimeksi mainittua ovat Azerbaidžanin punaisessa kirjassa. Suojelualueen vesillä on havaittu sekä järvi- että purotaimenia.
Göygölin kansallispuistossa on rikas kasvillisuus. Lukuisissa 1100–2200 metrin korkeudella kasvavissa vuoristometsissä on noin 80 eri puu- ja pensaslajia. Kaikkiaan kansallispuistossa esiintyy lähes 420 lajia, joista noin 20 on endeemisiä.
Göygölin kansallispuiston tarkoituksena on suojella Vähän-Kaukasuksen pohjoisrinteiden subalpiinisten alueiden luonnollista ekosysteemiä sekä kehittää ekoturismia.
Caesar von Walzel

Virpi Miettinen ja Caesar von Walzel hääpäivänään 1966 Porvoossa.
Caesar Friedrich Georg Erich von Walzel (s. 22. marraskuuta 1943) on suomalainen esteratsastustuomari. Hänen vanhempansa ovat itävaltalaissyntyinen Camillo von Walzel (1916–1978) ja Dorothea Ramsay (1922–2013). Von Walzel kasvoi Palikaisten kartanossa Somerolla. Vuonna 2017 hän asui Helsingin Ullanlinnassa.
Caesar von Walzel on ainoa suomalainen korkeimman tason esteratsastustuomari, ja hän toiminut tässä tehtävässä myös kansainvälisesti. Hän oli mukana perustamassa Helsinki International Horse Show’ta ja Suomen ratsastustuomareiden yhdistystä. Hän toimi Ratsujalostusliiton puheenjohtajana vuosina 1979–1981. Vuonna 2011 hänet palkittiin Suomen Ratsastajainliiton kultaisella ansiomerkillä. Hän on ammatiltaan myös ansiolentäjä.
Von Walzel oli Kokoomuksen kuntavaaliehdokkaana vuonna 2017.
Caesar von Walzel on itävaltalaista aatelissukua. Hän oli 1960-luvun lopulla naimisissa Virpi Miettisen, vuoden 1965 Miss Suomen, kanssa. Myöhemmin hän ollut naimisissa Kim Vibeke Lindholmin kanssa, ja heillä on neljä yhteistä lasta. Von Walzelin kolmas avioliitto on TetraPak-nimen keksijän Erik Tornuddin tyttären Agneta Toruddin (1941- ) kanssa.
God Seed

| God Seed |
| --- | --- |
  Vokalisti Gaahl ja basisti King ov Hell (oik.)
Tiedot
Toiminnassa:  2009–2009, 2012-
Tyylilaji:  black metal
Kotipaikka:   Bergen, Norja
Laulukieli:  englanti norja
Jäsenet:  Gaahl, laulu   King ov Hell, basso  
Levy-yhtiö:  Indie Recordings, 2009-  
Infobox OKNimi-testi OK: 
God Seed on norjalainen black metal -yhtye. God Seedin perustivat Gorgorothin jäsenet Gaahl ja King Ov Hell 2009, kun hävisivät oikeudessa Gorgorothin tavaramerkin Gorgorothin perustajajäsenelle Infernukselle. Kiista oli alkanut vuonna 2007. Sekä Infernus että King / Gaahl olivat koonneet yhtyeet jotka molemmat keikkailivat Gorgorothin nimellä. Alkaen maaliskuusta 2009 yhtye kiersi nimellä God Seed. Yhtye nimettiin Gorgorothin kappaleen mukaan. Yhtye lopetti toiminnan jo heinäkuussa samana vuonna, sillä Gaahl, bändin vokalisti siirtyi pois yhtyeestä. King oli jo äänittänyt aiotun debyyttialbumin lauluja vaille valmiiksi. Tämän vuoksi hän perusti Ov Hell-nimisen yhtyeen ja julkaisi levyn Dimmu Borgirista tunnetun Shagrathin laulamana. Tämä yhtye ei kuitenkaan soita livenä, vaan pysyy täysin studiobändinä.
Vuonna 2012 bändi aktivoitui uudestaan Gaahlin palattua. Samana vuonna julkaistiin Live at Wacken dvd/cd, jossa yhtye soittaa vuonna 2008 (tosin silloin nimellä Gorgoroth, kun nimikiista oli vielä kesken). He esittivät konsertissa vain Gaahlin ja Kingin tekemiä kappaleita.
King haluaa korostaa, ettei God Seed ole enää sessiojäseniä käyttävä duo vaan yhtye jossa on kuusi jäsentä. Syyskuussa God Seed julkaisi singlen tulevalta albumiltaan ja lokakuussa 23. päivä julkaistiin yhtyeen esikoisalbumi I Begin.
Diskografia > Albumit

Live at Wacken (2012)
I Begin (2012)
Jäsenet

Gaahl (Kristian Espedal) - laulu - (2009, 2012-)
King ov Hell (Tom Cato Visnes) - basso (2009, 2012-)
Sir (Stian Kårstad) - kitara - (2012-)
Lust Kilman (Ole Walaunet) - kitara - (2012-)
Kenneth Kapstad - rummut - (2012-)
Geir Bratland - koskettimet - (2012-)
Jäsenet > Kiertuejäsenet (entiset)

Teloch - Kitara (2008-2009)
Ice Dale - Kitara (2008)
Nicholas Barker - Rummut (2007-2008)
Garghuf (Daniel Robnik) - Rummut (2008-2009)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen myspace sivusto (englanniksi)
Casa de la Panadería

Casa de la Panadería Madridissa.
Casa de la Panadería on rakennus Espanjan pääkaupungissa Madridissa Plaza Mayor -aukion pohjoislaidalla. Se oli alun perin 1600-luvulla aukion rakennuksista ensimmäinen, ja sinne sijoitettiin leipurien killan toimistotiloja. Nykyisin se on Madridin kunnan käytössä.
Rakennus on jälleenrakennettu kahdesti: vuosina 1672–1674, sekä vuoden 1790 jälkeen jolloin tulipalo runteli aukiota pahoin. Aukion tuolloisesta jälleenrakennuksesta vastasi arkkitehti Juan de Villanueva. Rakennuksen nykyisen julkisivun vertauskuvalliset seinämaalaukset ovat taiteilija Carlos Francon käsialaa, ja ne ovat peräisin vuodelta 1992.
Göygöl (järvi)

| Göygöl |
| --- | --- |

Valtiot:  Azerbaidžan 
Koordinaatit:  40°24′35″N, 46°19′36″E
Mittaustietoja
Pinnankorkeus:  1 566  m tai 1 560  m 
Pituus:  2,8  km
Leveys:  0,90  km 
Pinta-ala:  0,78 km2 
Suurin syvyys:  93  m 
 fiGöygöl 
Göygöljärvi
Göygöl on 2800 metriä pitkä ja 89 metriä syvä järvi Azerbaidžanissa, sen mukaan nimetyssä Göygölin kansallispuistossa. Järven eliöstö on hyvin monimuotoinen, ja sen puhtaassa vedessä elää sekä järvi- että purotaimenia. Paikallinen järvitaimen on endeeminen laji.
Göygöl sai alkunsa maanjäristyksessä vuonna 1139, kun Kəpəz-vuoresta irronnut lohkare tukki Ağsu-joen. Järvi sijaitsee 1566 metriä merenpinnan yläpuolella.
Gustaf Dyrssen

| Mitalit | Mitalit | Mitalit |  |
| --- | --- | --- | --- |
|  Gustaf Dyrssen |  Gustaf Dyrssen |  Gustaf Dyrssen |  |
Maa:   Ruotsi
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | henkilökohtainen kilpailu |  |
|  Hopeaa | Pariisi 1924 | henkilökohtainen kilpailu |  |
Miesten miekkailu
|  Olympialaiset  |  Olympialaiset  |  Olympialaiset  |  |
|  Hopeaa | Berliini 1936 | kalvan joukkuekilpailu |  |
Gustaf Dyrssen (24. marraskuuta 1891 – 13. toukokuuta 1981) oli ruotsalainen upseeri, nykyaikainen viisiottelija ja olympiavoittaja. Dyrssen voitti kultaa Antwerpenin olympialaisissa 1920 ja hopeaa Pariisissa 1924. Lisäksi Dyrssen saavutti 44-vuotiaana olympiahopeaa miekkailussa Berliinin vuoden 1936 olympialaisissa.
Dyrssen valittiin vuonna 1952 Sigfrid Edströmin ruotsalaisena seuraajana Kansainvälisen olympiakomitean (KOK) jäseneksi. Tässä tehtävässä hän oli vuoteen 1970.
Gustaf Dyrssenin nuorempi veli oli Suomen Talvisodassa maaliskuussa 1940 kaatunut eversti Magnus Dyrssen
Aiheesta muualla

Gustaf Dyrssen Ruotsin olympiakomitean sivustolla (ruotsiksi)
Gustaf Dyrssen Kansainvälinen olympiakomitea. (englanniksi)
Miesten nykyaikaisen viisiottelun henkilökohtaisen kisan olympiavoittajat
Camden (Alabama)

| Camden |
| --- | --- |
 Vuonna 1857 valmistunut Wilcoxin piirikunnan oikeustalo.

 Koordinaatit: 31.9988°N, 87.2957°W 
Valtio:  Yhdysvallat
Osavaltio:   Alabama
Piirikunta:  Wilcox
Pinta-ala:  
 – Kokonaispinta-ala:  10,87 km²
 – Josta vettä:  0,03 km² 
Korkeus:  63 m
Väkiluku (2010):  2 020
 – Väestötiheys:  170,25 as./km²
Aikavyöhyke:  UTC-6 (kesäaika UTC-5)
Infobox OKVirheellinen NIMI-arvo: 
Camden on kaupunki Alabaman osavaltiossa Yhdysvalloissa. Sen väkiluku oli vuoden 2010 väestönlaskennassa 2 020. Camden on Wilcoxin piirikunnan hallintokeskus.
Asukkaat

Kaupungin asukkaista 56,7 prosenttia on mustia ja 43,3 prosenttia valkoisia. 0,351 prosenttia puhuu myös muita kieliä kuin englantia. 100 prosenttia asukkaista on Yhdysvaltain kansalaisia. Kaupungin väestön keski-ikä on 38,3 vuotta.
Kuvia kaupungista

Camden Associate Reformed Presbyterian Church.
The Beck Place.
Aiheesta muualla

Kuvia tai muita tiedostoja aiheesta Camden (Alabama) Wikimedia Commonsissa
Gamelan gong kebyar

Gamelan gong kebyar on yksi indonesialaisen gamelan-musiikin lukuisista tyylilajeista. Se kehittyi Indonesiassa sijaitsevalla Balin saarella. Gamelan gong kebyar on yleensä tempoltaan nopeampaa kuin muut gamelanin tyylilajit. Gamelan gong kebyaria esitetään yhtyeissä, joihin kuuluu useita metallofoneja, gongeja, suling, rebab, kendang ja ceng-ceng. Gamelan gong kebyar kehittyi 1900-luvun alkupuolella jo olemassa olevista gamelanin tyylilajeista.
Casa delle Libertà

| Casa delle Libertà |
| --- | --- |
  
Perustettu:  2000
Lopetti:  2008
Ideologia:  konservatismi
Poliittinen kirjo:  keskusta-oikeisto
Kansainväliset jäsenyydet:  Euroopan kansanpuolue
Infobox OKNimi-testi OK: 
Casa delle Libertà (CDL, suomeksi myös Vapauden talo ja Vapausliitto) oli italialainen poliittinen liittouma, jota johti Silvio Berlusconi. Sen tilalle muodostettiin vuonna 2008 Popolo della Libertà, johon tulivat CDL:n tärkeimmät puolueet FI ja AN.
Siihen kuuluivat:
Forza Italia
Alleanza Nazionale
Unione dei Democratici Cristiani e di Centro
Lega Nord
Movimento per l'Autonomia
Democrazia Cristiana per le Autonomie
Partito Socialista - Nuovo PSI
Partito Repubblicano Italiano
Riformatori Liberali
PRI ja NPSI vetäytyivät myöhemmin.
Liittouma perustettiin vuoden 1994 vaaleja varten nimellä Polo delle Libertà. Se voitti vaalit, mutta Berlusconin pääministerikausi kesti vain yhdeksän kuukautta Lega Nordin vetäydyttyä yhteistyöstä. Uusi vaalivoitto 2001 mahdollisti Berlusconille vuosien 2001–2006 pääministerikauden.
Vuoden 2006 vaaleissa osa koalition jäsenistä protestoi uusfasistien, kuten Adriano Tilgher, Roberto Fiore, Alessandra Mussolini, Gaetano Saya ja Pino Rauti ottamista CDL:n listalle. Protestien jälkeen Mussolini vetäytyi, mutta sanoi tukevansa CDL:ää.
Bob Harper

| Bob Harper |
| --- | --- |

Henkilötiedot
Syntynyt: 18. elokuuta 1965 (ikä 59)
Ammatti:  kuntosaliohjaaja ja -valmentaja
Robert ”Bob” Harper (s. 18. elokuuta 1965) on yhdysvaltalainen henkilökohtainen kuntosaliohjaaja ja -valmentaja. Parhaiten hänet tunnetaan televisiosarjasta Suurin pudottaja.
Ura

Harper on työskennellyt henkilökohtaisena kuntosaliohjaajana julkisuuden henkilöille, kuten näyttelijä Jennifer Jason Leighille. Vuonna 1999 hän esiintyi Melissa Etheridgen musiikkivideossa nimeltä Angels Would Fall. Hänet tunnetaan myös yhtenä Suurin pudottaja -tositelevisiosarjan valmentajista. Hän on ollut NBC:n sarjassa vuodesta 2005 lähtien. Hän valmensi myös Australian Suurimmassa pudottajassa Jillian Michaelsin kanssa.
Yksityiselämä

Harper syntyi 18. elokuuta 1965 Nashvillessä, Tennesseessä. Hän opiskeli Austin Peay State Universityssä Clarksvillessä, Tennesseessä.
Luettuaan kirjan nimeltä Skinny Bitch hänestä tuli kasvissyöjä. Vuonna 2010 hän ryhtyi vegaaniksi. Samana vuonna PETA äänesti hänet seksikkäimmäksi kasvissyöjämieheksi.
Aiheesta muualla

Bob Harper Internet Movie Databasessa. (englanniksi)
Caraman (Haute-Garonne)

Caraman
Caraman on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 2 230. Caramanin pinta-ala on 30 km².
Monumentteja

Kaupungintalo
Kauppahalli
Caramanin kirkko (Saint-Pierre)
Kellotorni
Nave
Saarnastuoli
Aiheesta muualla

Kuvia tai muita tiedostoja aiheesta Caraman (Haute-Garonne) Wikimedia Commonsissa
Bonnefontaine

Bonnefontainen kirkko
Bonnefontaine on kunta Juran departementissa Franche-Comtén hallintoalueella Ranskassa. Kunnassa oli 84 asukasta vuoden 1999 väestönlaskennassa. Bonnefontainen pinta-ala on yhdeksän neliökilometriä.
Guarda

| Guarda |
| --- | --- |
 lippu:  vaakuna
 Guarda
 Koordinaatit: 40°32′N, 7°20′W 
Valtio:  Portugali
Alue:  Região Centro
Ala-alue:  Beira Interior Norte
Piiri:  Guarda
Hallinto:  
 – Hallinnon tyyppi:  Kunta
 – Pormestari:  Álvaro Amaro
Pinta-ala:  
 – Kokonaispinta-ala:  712,10 km²
Väkiluku (2011):  42 541
 – Väestötiheys:  59,7 as./km²
Aikavyöhyke:  UTC+0
 – Kesäaika:  UTC+1
 
 www.mun-guarda.pt 
Infobox OKVirheellinen NIMI-arvo: 
Guarda on Portugalissa sijaitseva kaupunki ja Guardan piirin pääkaupunki. Vuonna 2011 kaupungin väkiluku oli 42 541. Sen pinta-ala on 712,10 neliökilometriä. Kaupungin perusti kuningas Sancho I vuonna 1199.
Maantiede

Guarda on Guardan piirin pinta-alaltaan suurin kaupunki ja pääkaupunki. Kaupunki rajoittuu pohjoisessa Pinheliin, idässä Almeidaan, kaakossa Sabugaliin, etelässä Belmonteen ja Covilhãan, lännessä Manteigasiin ja Gouveiaan ja luoteessa Celorico da Beiraan.
1 056 metriä merenpinnan yläpuolella sijaitseva Guarda on Portugalin mantereen korkeimmalla sijaitseva kaupunki. Kaupunki sijaitsee Serra da Estrelan vuoriston vieressä.
Freguesiat

Kaupungissa on seuraavat freguesiat:
Adão
Aldeia do Bispo
Aldeia Viçosa
Alvendre
Arrifana
Avelãs da Ribeira
Avelãs de Ambom e Rocamondo
Benespera
Casal de Cinza
Castanheira
Cavadoude
Codesseiro
Corujeira e Trinta
Faia
Famalicão
Fernão Joanes
Gonçalo
Gonçalo Bocas
Guarda
Jarmelo São Miguel
Jarmelo São Pedro
João Antão
Maçainhas
Marmeleiro
Meios
Mizarela, Pêro Soares e Vila Soeiro
Panóias de Cima
Pega
Pêra do Moço
Porto da Carne
Pousade e Albardo
Ramela
Rochoso e Monte Margarida
Santana da Azinha
Sobral da Serra
Vale de Estrela
Valhelhas
Vela
Videmonte
Vila Cortês do Mondego
Vila Fernando
Vila Franca do Deão
Vila Garcia
Aiheesta muualla

Kuvia tai muita tiedostoja aiheesta Guarda Wikimedia Commonsissa
Guardan piirin kunnat
Aguiar da Beira
Almeida
Celorico da Beira
Figueira de Castelo Rodrigo
Fornos de Algodres
Gouveia
Guarda
Manteigas
Mêda
Pinhel
Sabugal
Seia
Trancoso
Vila Nova de Foz Côa
Bonner Durchmusterung

Bonner Durchmusterung, BD, (suom. Bonnin otos) oli tarkin ja kattavin tähtiluettelo, joka tehtiin ennen valokuvauksen keksimistä. Sen julkaisivat Friedrich Wilhelm Argelander, Adalbert Krüger ja Eduard Schönfeld vuosina 1852–1859. Luettelo sisältää 320 000 tähden paikat vuoden 1855.0 epookilla.  Luettelo kattaa vain pohjoisen pallonpuoliskon, ja myöhemmin Bonnin observatorio julkaisi Südliche Durchmusterungin (SD)  tähdille deklinaatioiden −1° ja −23° välillä. Cordoba Durchmusterung (CD), joka tehtiin Córdoban observatoriossa Argentinassa, sisältää tähdet väliltä −22° ja −90°.
Bonner Durchmusterung on suurimmaksi osaksi Friedrich Wilhelm Argelanderin Bonnin tähtitornissa tekemä suuri tähtiluettelo, joka sisältää 324 198 tähden likimääräiset paikat taivaan pohjoisnavan ja 2° eteläisen deklinaation välillä. Luettelossa on kaikki tähdet 9:nteen luokkaan asti ja lisäksi suuri joukko tähtiä aina 10:nteen suuruusluokkaan asti. Työtä jatkoi Eduard Schönfeld 23° eteläiseen deklinaatioon saakka, ja Cordoban tähtitornissa Argentiinassa työtä jatkettiin vieläkin eteläisempiin tähtiin. Bonner Durchmusterungin tähtiluettelon mukaan on laadittu myös tähtikartta.
Gamelan Hanuman

Gamelan Hanuman on vuonna 1986 perustettu suomalainen indonesialaista gamelan-musiikkia soittava orkesteri.
Yhtyeen perusti musiikkitieteilijä Reijo Lainela. Orkesterin nimi tulee Intian kansalliseepos Ramayanassa esiintyvän apinapäisen Hanuman-jumalan nimestä. Orkesteri harjoittelee Indonesian Helsingin suurlähetystössä.
Gamelan Hanuman on vuosien varrella kokenut useita muusikkovaihdoksia. Soittajia orkesterissa on vajaa parikymmentä. Yhtyeen johtaja Reijo Lainela on opiskellut gamelan-musiikkia indonesiassa. Hän on myös orkesterin ainoa alkuperäisjäsen.
Orkesterin käyttämät instrumentit ovat viisisävelisessä sléndro-vireessäselvennä sekä seitsemänsävelisessä pelog-vireessäselvennä olevia riippu gongeja ja gongisarjoja sekä metallofoneja neljässä oktaavissa. Soittimistoon kuuluu myös käsirummut, piikkiviuluselvennä, huilu ja sitrantapainenselvennä kielisoitin.
Vuodesta 1991 Gamelan Hanuman on myös esittänyt klassista indonesialaista Wayang Kulit -varjonukketeatteria kertojanäänen säestämänä.
Bob Richards

| Bob Richards |
| --- | --- |

Henkilötiedot
Koko nimi:  Robert Eugene Richards
Syntynyt: 20. helmikuuta 1926 Champaign, Illinois
Kuollut: 26. helmikuuta 2023 (97 vuotta)
Kansalaisuus:   Yhdysvallat
Ammatti:  pastori
Yleisurheilija
Pituus:  178 cm
Paino:  75 kg
Laji:  seiväshyppy, korkeushyppy, pituushyppy
Seura:  Los Angeles Athletics Club
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Helsinki 1952 | Seiväshyppy |  |
|  Kultaa | Melbourne 1956 | Seiväshyppy |  |
|  Pronssia | Lontoo 1948 | Seiväshyppy |  |
Robert Eugene ”Bob” Richards (20. helmikuuta 1926 Champaign – 26. helmikuuta 2023) oli yhdysvaltalainen pastori ja poliitikko sekä yleisurheilun olympiavoittaja.
Richards osallistui kolmiin olympialaisiin: Lontoossa 1948, Helsingissä 1952 ja Melbournessa 1956 seiväshyppyyn sekä vuoden 1956 kisoissa myös kymmenotteluun. Lontoossa hän voitti seiväshypyssä pronssia tuloksella 420, kaksissa seuraavissa kisoissa hän oli kultamitalisti. Richards on miesten seiväshypyssä toistaiseksi ainoa kolminkertainen olympiamitalisti ja Armand Duplantisin ohella ainoa kaksinkertainen olympiavoittaja.
Richards oli vuoden 1952 Helsingin kisoihin osallistuessaan jo pappi ja teologian professori Kaliforniassa. Vuonna 1958 hänestä tuli ensimmäinen Wheaties-muropaketin kannessa esiintynyt urheilija. Hän oli fyysisen kunnon puolestapuhuja, ja oli mukana perustamassa Wheaties Sporting Foundationia.
Myös Richardsin pojat ovat kumpikin harrastaneet seiväshyppyä. Brandon Richards teki siinä muun muassa kansallisen high schoolien ennätyksen. Bob Richards valittiin Yhdysvaltain Olympic Hall of Fameen vuonna 1983.
Richards oli ehdokkaana vuoden 1984 Yhdysvaltojen presidentinvaaleissa, joissa hän edusti uutta äärioikeistolaista Yhdysvaltojen populistipuoluetta. Hän sai yhdessä Maureen Salamanin kanssa 66 324 ääntä.
Aiheesta muualla

Bob Richards olympic.org:ssa (englanniksi)
Bob Richards Olympedia. (englanniksi)
Miesten seiväshypyn olympiavoittajat